En middelsstor, kraftig, brunlig trebukk. Antennene er kamformede og rundt halvparten så lange som kroppen. Pronotum er avrundet med en tann på hver sidekant. Dekkvingene er avsmalnende bakover og spriker i midten slik at deler av bakkroppen og flygevingene ikke er dekket. Hos hannen er antenner, bein og dekkvingenes fremre del lyse, hunnen er helmørk. Beina er nokså korte.